text: Sumomaadluse tipus on viimased kümme aastat domineerinud välismaalased. On ütlematagi selge, et jaapanlased ei tunne ennast tegelikult mugavalt, kui terve faalanks muulasi nende iidsel alal domineerib. Teatud hulga jaapanlaste jaoks on Baruto üks mitmest välismaalasest, kes mürgitab iidseid Jaapani traditsioone. Kõigele lisaks on viimase paari aasta jooksul sumomaadlust raputanud välismaalastest sumomaadlejatega seotud skandaalid. Kaks venelast visati marihuaana omamise eest sumost üldse välja.